《会稽偶作二首》
宋代·李洪

去年行遍浙东山，越绝重来岂偶然。
秦望云深萦客恨，镜湖月白结诗缘。
鹧鸪处处啼篁竹，舴艋家家泛钓船。
行役自应多感慨，故山如许好风烟。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。